Diari Oficial de la Generalitat Valenciana


Sumari del DOGV 2306, del 08-07-1994 (1994/831929)

ORDRE de 30 de maig de 1994, de la Conselleria d'Agricultura, Pesca i Alimentació, per la qual es modifica l'import global màxim destinat al pagament de les subvencions que, en l'exercici actual, es concedeixen a les comunitats de regants que les han sol.lícita per a executar obres en relació amb la utilització de l'aigua per a reg.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/30/(1)/dof/vci/html**

### Dades del document

Número de DOGV
:   2306

Data del DOGV
:   08-07-1994

Secció del DOGV
:   DISPOSICIONS GENERALS

Número del document
:   1994/831929


Data del document
:   30-05-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 30 de maig de 1994, de la Conselleria d'Agricultura, Pesca i Alimentació, per la qual es modifica l'import global màxim destinat al pagament de les subvencions que, en l'exercici actual, es concedeixen a les comunitats de regants que les han sol·licitat per a executar obres en relació amb la utilització de l'aigua per a reg. [94/4399]  
Mitjançant l'Ordre de 20 de gener de 1994, de la Conselleria d'Agricultura, Pesca i Alimentació, es van convocar les comunitats de regants per a formular peticions o propostes en relació amb la utilització de l'aigua per a reg, a l'empara del Decret 47/1987, de 13 d'abril, del Consell de la Generalitat Valenciana.  
En aquesta ordre s'especificava que la dotació pressupostària màxima imputable a l'exercici actual, destinada a satisfer les subvencions corresponents, pujava a 168.424.013 pessetes, a càrrec del capítol VII, secció 12, programa 531.10, línia 7.01, de la Llei de Pressupostos de la Generalitat Valenciana.  
No obstant això, diverses comunitats de regants a les quals, en exercicis anteriors, se'ls va aprovar subvencions de caràcter plurianual per a realitzar obres basades en la mateixa línia d'utilització d'aigua per a reg, obres que es van programar per a acabar-les en 1995 i que tenen una anualitat aprovada a càrrec de l'exercici esmentat, han sol·licitat que se'ls avance a 1994 el pagament de l'anualitat, ja que les obres es troben molt avançades i els preus unitaris han quedat desfasats, per la qual cosa cal procedir, al més aviat possible, a l'acabament i el pagament dels treballs.  
Una vegada estimades aquestes sol·licituds, donant compliment al que es disposa en l'article 47.11 del text refós de la Llei d'Hisenda Pública de la Generalitat Valenciana, a proposta de la Direcció General d'Estructures Agràries i Desenvolupament Rural i fent ús de les facultats que tinc atribuïdes,  
ORDENE:  
Article únic  
Minorar l'import global màxim destinat al pagament d'anualitats, dins l'exercici actual, de les obres que s'inicien en 1994 a càrrec de la línia d'ajudes esmentada i fixar-lo en 819.850.083 pessetes, quantitat que resulta de deduir de la dotació pressupostària màxima anunciada en l'Ordre de 20 de gener, l'import de les anualitats de 1995, el pagament de les quals es proposa traslladar a l'exercici actual, d'acord amb el que han sol·licitat les comunitats de regants interessades.  
En el supòsit que el conjunt de sol·licituds represente una subvenció que supere la dotació pressupostària assignada a aquesta línia, la Conselleria d'Agricultura, Pesca i Alimentació podrà procedir al prorrateig de l'import global màxim fixat entre els sol·licitants que reunesquen tots els requisits que s'exigeixen en aquesta convocatòria.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 30 de maig de 1994  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI